SJ Norge

SJ Norge AS er det svenske togselskapet SJs norske datterselskap som fra 8. juni 2020 kjører persontog på region- og fjerntogstrekningene Dovrebanen, Meråkerbanen, Nordlandsbanen, Raumabanen og Rørosbanen og lokaltogstrekningene Saltenpendelen (Bodø–Rognan) og Trønderbanen (Trøndelag), på anbud.

Strekninger 
Selskapet opererer fra 11. desember 2022 disse sju strekningene.
  (21) Oslo S – Oslo Lufthavn – Hamar – Lillehammer – Otta – Dombås – Oppdal – Støren – Trondheim S (Dovrebanen)
  (71) Trondheim S – Trondheim Lufthavn – Stjørdal – Steinkjer – Grong – Mosjøen – Mo i Rana – Rognan – Fauske – Bodø (Nordlandsbanen)
  (25) (Oslo S) – Hamar – Elverum – Rena – Røros – Støren – Trondheim S – (Ranheim) (Rørosbanen)
  (22) Dombås – Åndalsnes (Raumabanen)
  (26) Steinkjer – Verdal – Levanger – Stjørdal – Trondheim Lufthavn – Trondheim S – (Lerkendal) / Melhus – Lundamo – Støren – (Oppdal) (Trønderbanen)
  (72) Trondheim S – Storlien (Meråkerbanen)
  (79) Bodø – Fauske – Rognan (Saltenpendelen)

Historie 
Selskapet ble etablert 16. september 2016 ved omgjøring av hylleselskapet Agardh 338 AS (opprettet 6. juli 2016). Formålet med selskapet var å delta i Jernbanedirektoratets konkurranser om offentlig kjøp av persontogtrafikk i Norge.

Den 17. juni 2019 ble selskapet tilbudt anbudskontrakten på Trafikkpakke 2: Nord, som omfatter de sju nordlige persontogstrekningene. 28. juni ble kontrakten med en varighet på inntil 10,5 år fra 7. juni 2020 signert, og i starten av juli 2019 ble det kjent at trafikken til SJ Norge skal markesføres under navnet «Nord». Av underleverandører er det inngått kontrakt med Elite Service Partner om renhold, med Mantena om teknisk vedlikehold, og med Nobina om buss for tog-tjenester.

Bane NOR hadde flere år i forveien planlagt helgen for trafikkstart som en togfri arbeidshelg på Dovrebanen, noe Jernbanedirektoratet ikke ble klar over før i mars 2019. Direktoratet prøvde å presse Bane NOR til å flytte arbeidshelgen for å kunne gi SJ Norge mulighet til å kjøre alle tog den første dagen, men Bane NOR sa endelig nei til å endre det i november 2019 fordi det ville få for store praktiske konsekvenser for mange parter. I januar 2020 ble problemet løst ved at Vy gikk med på å kjøre én dag ekstra, og trafikkstarten for SJ Norge ble flyttet fra søndag 7. til mandag 8. juni.

Togmateriell 
Fra trafikkoppstart på Trafikkpakke 2: Nord den 8. juni 2020 leier selskapet følgende materielltyper av materielleier Norske tog. I tillegg har SJ mulighet til å sette inn eget materiell, forutsatt at det er godkjent for trafikk i Norge. Fra og med 2021 vil de første bimodale type 76 bli introdusert for gradvis å erstatte type 92.

I november 2020 overtok SJ Norge ytterligere fem sittevogner, A5-1 26013, B5-3 26038, 26049, 26056 og 26063 og i desember 2020 motorvognsett 73-11 og lokomotiv El 18.2261.

Referanser

Eksterne lenker 
 

Svenske jernbaneselskaper
Selskaper etablert i 2016